Document ID: /roh_data/filtered/swiss_laws_in_ROH.jsonl.gz/167

490.250

Urden da diever da la biblioteca chantunala dal Grischun

dals 19-05-2009 (versiun dals 01-07-2023)

sa basond sin l'art. 45 al. 1 da la constituziun chantunala1)

relaschà da la regenza ils 19 da matg 2009

1. Disposiziuns generalas

Circul d'utilisadras e d'utilisaders

Art.  1 1 La biblioteca chantunala è publica ed accessibla a tut las persunas (utilisadras ed utilisaders).

2 En cas da persunas senza domicil fix po l'emprest vegnir restrenschì u i po vegnir pretendida ina prestaziun da garanzia.

Uras d'avertura

Art.  2 1 Las uras d'avretura da la biblioteca chantunala vegnan fixadas dal  departament cumpetent sin dumonda da la direcziun da la biblioteca e vegnan communitgadas publicamain.

Inscripziun

Art.  3 1 Mintga persuna vegn inscritta a chaschun da l'emprim emprest e survegn ina carta da biblioteca. Las persunalias vegnan controlladas dal persunal da la biblioteca.

2 La carta da biblioteca è persunala e n'è betg transferibla. Midadas dal num e da l'adressa   sco   er   la   perdita   da   la   carta   da   biblioteca   ston   vegnir   communitgadas immediatamain   a   la   direcziun   da   la   biblioteca.   Il   remplazzament   da   la   carta   da biblioteca vegn mess a quint.

3 Las   datas   da   las   utilisadras   e   dals   utilisaders   vegnan   duvradas   mo   per   intents bibliotecars entaifer la rait da bibliotecas.

1) DG 110.100 * tabellas da las modificaziuns a la fin dal relasch

1

490.250

2. Diever ed emprest dals mediums

Diever

Art.  4 1 Tut ils servetschs da la biblioteca chantunala vegnan mess a quint u premettan che l'utilisadra u che l'utilisader possedia ina carta da biblioteca.

2 Mediums en la partiziun a liber access pon vegnir consultads al lieu senza carta da biblioteca.

Termins d'emprest

Art.  5 1 Ils termins d'emprest per ils singuls tips da mediums vegnan fixads da la direcziun da la biblioteca e communitgads publicamain.

Observaziun dals termins d'emprest

Art.  6 1 La responsabladad per observar ils termins d'emprest è chaussa da l'utilisadra u da l'utilisader.

2 Sche mediums na vegnan betg returnads entaifer il termin fixà, vegnan incassadas taxas d'admoniziun, suenter ch'il termin d'emprest è scadì.

Disposiziuns spezialas

Art.  7 1 L'effectiv da preschientscha da la biblioteca chantunala dastga vegnir consultà da princip mo en las localitads da la biblioteca. Unicats e mediums rars èn accessibels en enclegientscha cun la direcziun da la biblioteca.

2 Copias   or   da   gasettas   ed   or   da   mediums   prezius   dastgan   vegnir   fatgas   mo   dal persunal da la biblioteca. Il resguard e l'observaziun dals dretgs d'autura u d'autur è chaussa da las utilisadras e dals utilisaders.

3 Per tadlar e per guardar purtaders da mediums d'archiv audiovisuals che na dastgan betg vegnir emprestads stattan a disposiziun apparats en la biblioteca chantunala.

Tractament cun quità

Art.  8 1 Las utilisadras ed ils utilisaders èn obligads da tractar cun quità la proprietad da la biblioteca sco er da returnar ils mediums emprestads en quel stadi, en il qual ellas ed els als han retschavids.

2 Tar l'emprest vegni premess ch'il medium sa chattia en in bun stadi.

Meds d'agid tecnics

Art.  9 1 Meds d'agid tecnics sco computers, apparats per tadlar discs u per guardar films e DVDs e.u.v., che la biblioteca chantunala metta a disposiziun a sias utilisadras ed a ses utilisaders, na dastgan betg vegnir manipulads. Eventuals custs da restabiliment vegnan mess a quint a l'utilisadra u a l'utilisader.

2 Cuntravenziuns pon vegnir denunziadas.

2

490.250

Reglament da chasa

Art.  10 1 Ulteriuras disposiziuns che concernan il cumportament en la biblioteca chantunala sa chattan en il reglament da chasa.

2 Las directivas che vegnan dadas dal persunal da la biblioteca per mantegnair il reglament da chasa ston vegnir observadas en mintga cas.

3. Taxas

Servetschs suttamess a taxas

Art.  11 1 Per   ils   servetschs   da   la   biblioteca   chantunala   vegnan   incassadas   las   taxas   che vegnan numnadas en l'agiunta.

2 Deliberads da la taxa d'utilisaziun annuala e mensila èn persunas sut 20 onns sco er studentas e students ch'èn immatriculads ad ina scola auta chantunala u ad ina scola professiunala superiura.

3 Sch'in   medium   da   la   biblioteca   va   a   perder,   vegnan   mess   a   quint   ils   custs   da reacquisiziun sco er supplementarmain taxas administrativas.

4. Ulteriuras disposiziuns

Exclusiun da la responsabladad

Art.  12 1 La responsabladad da la biblioteca chantunala vegn exclusa en la dimensiun ch'è admessa da la lescha.

2 En spezial vegn exclusa mintga responsabladad per donns che vegnan chaschunads da purtaders da datas audiovisualas.

Cuntravenziuns

Art.  13 1 En cas da cuntravenziuns cunter l'urden da diever, en cas da disturbis dal manaschi da la biblioteca sco er en cas da donns vi da la proprietad da la biblioteca che vegnan chaschunads intenziunadamain po il dretg d'utilisaziun vegnir restrenschì, en cas da grevas cuntravenziuns u da cuntravenziuns repetidas po el vegnir sistì per in tschert temp.

5. Disposiziuns finalas

Aboliziun dal dretg vertent

Art.  14 1 L'urden da diever da la biblioteca chantunala dal Grischun dals 20 da december 19942) vegn abolì.

2) CUL 1994, 3256; CUL 1998, 4234 e CUL 2003, FUC 1886 e FUC 3958

3

490.250

Art.  15 1 Questa ordinaziun entra en vigur il 1. da zercladur 2009.

Entrada en vigur

4

490.250

Tabella da las modificaziuns - tenor conclus

Conclus 19-05-2009 09-05-2023

Entrada en vigur 01-06-2009 01-07-2023

Element relasch Agiunta 1

Modificaziun emprima versiun midada dal num e dal cuntegn

Publicaziun en la CUL - 2023-014

5

490.250

Tabella da las modificaziuns - tenor element

Element relasch Agiunta 1

Conclus 19-05-2009 09-05-2023

Entrada en vigur 01-06-2009 01-07-2023

Modificaziun emprima versiun midada dal num e dal cuntegn

Publicaziun en la CUL - 2023-014

6

490.250-A1

Agiunta 1: Taxas da la Biblioteca chantunala (art. 11 al. 1)

(Versiun dal 1. da fanadur 2023)

Per  ils  servetschs  da  la  Biblioteca  chantunala  vegnan  incassadas  las  suandantas taxas:

1.

taxa d'utilisaziun:

a)  taxa d'utilisaziun annuala (consegna da la carta da biblioteca)

b)  taxa d'utilisaziun mensila (consegna da la carta da biblioteca)

2.  remplazzament da la carta da biblioteca 3.  custs da spediziun:

a)  chantun Grischun (pauschala per pachet u per brev)

b)  rest da la Svizra

4.  admoniziuns (per medium):

a)  1. admoniziun b)  2. admoniziun c)  3. admoniziun d)  quint (en cas d'ina 3. admoniziun senza success: taxa

d'admoniziun da 20.– francs e supplementarmain custs d'elavuraziun da 20.– francs)

5.  remplazzament da mediums pers:

30.– francs 10.– francs 10.– francs

10.– francs tenor custs

5.– francs 10.– francs 20.– francs

40.– francs

custs da reacquisiziun dal medium che sto vegnir remplazzà plus ina taxa d'elavuraziun da 40.– francs (scroda en cas d'ina cumpra persunala)

6.  emprest per correspundenza:

a)  en Svizra b)  da l'exteriur

7.  utilisaziun da l'internet en chasa:

utilisaziun da l'internet WLAN

8.  clav da la chascha da segirezza persa 9.  reproducziuns:

a)  fotocopias (pagina A4 u A3)

b)  incumbensas da copiar

tenor custs tenor custs

gratuit gratuit 100.– francs

0.20 francs tenor custs

Per servetschs spezials pon vegnir mess a quint taxas tenor il temp impundì u tenor ils custs a norma da las tariffas da cumpensaziun per servetschs da l'administraziun chantunala che vegnan furnids a terzas persunas.

1